**RECIKLAŽNO DVORIŠTE – OBAVIJEST**

POŠTOVANI STANOVNICI OPĆINE PITOMAČA, korisnici javne usluge prikupljanja miješanog komunalnog otpada ovim putem vas obavještavamo da je novoizgrađeno reciklažno dvorište Općine Pitomača počelo s radom. Temeljem Odluke Općine Pitomača reciklažnim dvorištem upravlja Komunalno Pitomača d.o.o.

Cilj projekta izgradnje reciklažnog dvorišta Općine Pitomača je povećanje stope odvojeno prikupljenog komunalnog otpada i smanjenje količina otpada koji se odlaže na odlagalište, prije svega problematičnog otpada, otpadnog papira, metala, plastike, tekstila te krupnog (glomaznog) komunalnog otpada, kao i posebnih kategorija otpada koje su propisane Pravilnikom o gospodarenju otpadom (narodne novine br. 117/2017.).

**Lokacija:** Industrijska zona Rakitka, Kladare 19 F.

**Radno vrijeme Reciklažnog dvorišta Općine Pitomača u zimskom periodu :**

**Utorkom od 08:00 sati do 16:00 sati**

**Petkom od 07:00 sati do 15:00 sati.**

Mole se korisnici koji će dovoziti otpad u reciklažno dvorište da otpad sortiraju po vrsti kako bi si olakšali odlaganje otpada u spremnike (donosilac sam odlaže otpad), popis otpada koje se može zaprimati u reciklažnom dvorištu je u [priloženoj tablici](http://www.opcina-kriz.hr/ok/kriz_uploads/2017/06/popis-otpada-1.pdf), www.komunalno-pitomaca.hr .

Sav dovezeni otpad zaprima se bez naknade te se voditi evidencija o zaprimljenoj vrsti i količini komunalnog otpada nastalom u kućanstvima (otpad nastao obavljanjem neke djelatnosti obrtnika, trgovačkih društava i OPG-ova ne može zbrinjavati u reciklažnom dvorištu).

Iz navedenog razloga molimo vas da sa sobom ponesete osobnu iskaznicu i prilog zadnjeg računa za odvoz miješanog komunalnog otpada.